als_Latn dik_Latn sna_Latn
SHBA dhe Greqia rrëzojnë bursat
Bursat europiane po qendrojnë në rënie në sesionin e sotëm, për shkak të spekulimeve se, raporti i së Premtes mbi punësimin në SHBA do të detyrojë Rezervën Federale të rrisë normën bazë të interesit më shpejt se parashikimet.
Indeksi pan-Europian FTSEurofirst 300, i indekseve kryesore europiane është në rënie me 0.2%. Raporti i Departamentit të Punës në SHBA tregoi se ekonomia më e madhe në botë krijoi edhe 295 mijë vende të reja pune gjatë Shkurtit.
Analistët parashikonin 240 mijë vende të reja pune. Ndërkohë, në Europë, Banka Qendrore Europiane, filloi programin e blerjes së bonove prej 1.1 trilion euro. Gjithshtu, në fokus të investitorëve vazhdon të jetë Greqia, pasi në pasditen e sotme ministrat e financave të Eurozonës do të takohet në Bruksel për të diskutuar planin e reformave të qeverisë së Athinës.
Ministri grek i financave, Yanis Varoufakis, deklaroi për të përditshmen italiane, Corriere della Sera se, nëse plani i Greqisë refuzohet, vendi do të zhvillojë një referendum ose zgjedhje të parakohëshme. Ndërsa në Itali, ish-kryeministri Silvio Berlusconi, konfirmoi se partia e tij nuk do të mbështesë reformat kushtetuese të propozuara nga qeveria.
als_Latn als_Latn als_Latn als_Latn als_Latn